سرابیط الخادم

سرابیط الخادم جزیرہ نما سینا کے جنوب مغرب میں، ابو زنیمہ شہر کے نزدیک واقع ہے۔ ابو زنیمہ کا علاقہ راس سدر سے تقریباً 80 کلومیٹر کے فاصلے پر ہے۔ سر فلنڈرز پیٹری کی جانب سے کی گئی آثار قدیمہ کی کھدائیوں میں قدیم مصری کان کنی کے کیمپوں کے علاوہ حتحور کے معبد کے آثار دریافت ہوئے۔ حتحور قدیم مصری دیوی تھیں جن سے قدیم مصری صحرا کی حفاظت کے لیے مدد طلب کرتے تھے۔ سرابیط الخادم کا راستہ نہایت دشوار گزار ہے، کیونکہ یہ ایک بلند سطح مرتفع پر واقع ہے اور ہر سمت سے اس تک پہنچنا مشکل ہے۔ یہاں موجود آثار اور کانیں اسی بلند اور ہموار سطح مرتفع پر واقع ہیں۔ اس مقام سے متعدد مجسمے دریافت ہوئے ہیں جن پر فرعون سنفرو (چوتھا خاندان)، منتوحتب سوم اور مینتوحوتپ چہارم (گیارھواں خاندان) کے نام درج ہیں، جبکہ سنوسرت اول اور ان کے والد آمنمحات اول کا ایک کتبہ بھی ملا ہے۔ اس علاقے کی سب سے مشہور یادگار حتحور کا معبد اور دیگر سینائی نقوش ہیں، جہاں 1905ء میں وہ قدیم تحریریں دریافت ہوئیں جو بعد میں ابتدائی سینائی رسم الخط کے نام سے معروف ہوئیں اور جنھیں موجودہ حروف تہجی کی اصل قرار دیا جاتا ہے ۔ حوالہ جات